### ROMÂNIA

### JUDEŢUL VRANCEA

**CONSILIUL JUDEȚEAN**

#  HOTĂRÂREA nr. 215

 **din 15 octombrie 2025**

**privind:** repartizarea sumei de 52,70 mii lei către Comuna Cotești pentru implementarea Programului pentru Școli al României, in anul școlar 2025-2026

**Consiliul Județean Vrancea,**

* **văzând** Referatul Direcției Economice și Achiziții Publice nr. 201/9941/10.10.2025privind repartizarea sumei de 52,70 mii lei către Comuna Cotești pentru implementarea Programului pentru Școli al României, in anul școlar 2025-2026;
* **având in vedere** Hotărârea Consiliului Local Cotești nr. 98/30.09.2025 privind asumarea responsabilității organizării și derulării procedurilor de atribuire a contractelor/acordurilor-cadru pentru achiziția produselor aferente Programului pentru școli al României și a contractelor/acordurilor-cadru de prestare a serviciilor pentru derularea măsurilor educative, la nivelul Comunei Cotești;
* **văzând** adresa Primarului Comunei Cotești nr. 8176/06.10.2025 înregistrată la Consiliul Județean Vrancea cu nr. 201/9401/07.10.2025;
* **având în vedere** Hotărârea Consiliului Județean Vrancea nr. 213/28.09.2023 privind aprobarea asumării de către Consiliul Județean Vrancea a responsabilității organizării și derulării procedurilor de atribuire a contractelor/acordurilor-cadru pentru achiziția produselor și prestarea serviciilor pentru derularea masurilor educative aferente Programului pentru școli al României, în județul Vrancea, cu excepția UAT Cotești, in perioada 2023-2029;
* **în conformitate cu prevederile:**

# art. 5 alin. (1) lit. b) și alin. (2) Legea nr. 9/2025 a bugetului de stat pe anul 2025, cu modificările și completările ulterioare;

# O.G. nr. 13/18.08.2017 privind aprobarea participării României la Programul pentru școli al Uniunii Europene, cu modificările și completările ulterioare;

* H.G. nr. 652/2023 privind aprobarea Programului pentru școli al României în perioada 2023-2029 modificată și completată prin H.G. nr. 775 din 25.09.2025 privind stabilirea bugetului pentru implementarea Programului pentru școli al României în perioada 2023-2029, aprobat prin H.G. nr. 652/2023, pentru anul școlar 2025-2026, precum şi pentru modificarea și completarea H.G. nr. 652/2023 privind aprobarea Programului pentru școli al României în perioada 2023-2029, precum şi pentru stabilirea bugetului pentru implementarea acestuia în anul școlar 2023-2024;
* **în baza**  prevederilor art. 173 alin.1) lit. f) din O.U.G. nr. 57/2019 privind Codul administrativ, cu modificările și completările ulterioare;
* **luând act** de raportul compartimentului de resort din cadrul Consiliului Județean Vrancea si avizul comisiei de specialitate a Consiliului Județean Vrancea;
* **în temeiul** art.196 alin.1) lit. a) din O.U.G. nr. 57/2019 privind Codul administrativ, cu modificările și completările ulterioare,

**HOTĂRĂŞTE:**

**Art.1** Repartizarea sumei de 52,70 mii lei către Comuna Cotești pentru implementarea Programului pentru școli al României, in anul școlar 2025-2026, prin diminuarea sumei din bugetul alocat Consiliului Județean Vrancea la indicatorul 11.02.01 (sursa A) – „Sume defalcate din taxa pe valoarea adăugată pentru finanțarea cheltuielilor descentralizate la nivelul județelor” și majorarea corespunzătoare a aceluiași indicator la nivelul Comunei Cotești, pentru anul școlar 2025-2026, intervalul septembrie 2025-decembrie 2025.

**Art.2**  Prevederile prezentei hotărâri vor fi duse la îndeplinire de președintele Consiliului Județean Vrancea prin Direcția Economică și Achiziții Publice şi vor fi comunicate celor interesați de secretarul general al județului prin Serviciul administrație publică, Monitor Oficial Local şi arhivă din cadrul Direcției juridice şi administrație publică.

 **Președintele**

**Consiliului Județean Vrancea**

 **Nicușor HALICI**

 **Contrasemnează,**

 **Secretar general al județului**

 **Raluca Dan**